Michael Hill
mdhillca@gmail.com 2012
Baptiste Mille-Mathias
baptistem@gnome.org 2012

# Каква е технологията, използвана от „Виртуални машини“?

„Виртуални машини“ използва qemu-kvm, libvirt-glib и spice-gtk, за да позволят на потребителите лесно да управляват виртуални машини.

# QEMU с KVM

QEMU е емулатор на машини и виртуализатор. В качеството си на машинен емулатор той може да стартира операционни системи и програми, създадени за една машина (напр. ARM платка), на друга машина (напр. вашия собствен компютър). Като виртуализатор QEMU постига почти системна производителност, като изпълнява кода на виртуалната машина директно върху процесора на потребителската система с помощта на KVM.

KVM (Kernel-based Virtual Machine — Виртуална машина, базирана на ядрото) е модул на Linux ядрото, който позволява на програма в потребителското пространство да използва функциите за хардуерна виртуализация на различни процесори.

# libvirt

libvirt е комплект от инструменти за манипулиране (създаване, изтриване и променяне) и наблюдение на виртуални машини.

libvirt-glib обвива libvirt, за да осигури обектно-ориентиран програмен интерфейс (API) от високо ниво, подходящ за програми, базирани на glib.

# SPICE

SPICE, Опростен протокол за независими компютърни среди (Simple Protocol for Independent Computing Environments), е система за достъп и управление на отдалечени работни среди в мрежа.

SPICE сървърът е библиотека, която се изпълнява в двоичната програма на QEMU. Тя отговаря основно за удостоверяване на клиентските връзки, предаване на графичния изход на виртуалната операционна система към клиента и предаване на потребителския вход (мишка и клавиатура) от клиента към виртуалната машина.

spice-gtk е SPICE клиент, който осигурява изглед към операционната система на виртуалната машина.